สวัสดีค่ะ คือหนูประจำเดือนช่วงวันที่ 29/01/63-4/02/63 ช่วงหลังวันที่4คือยังเป็นสีน้ำตาลเข้มอยู่ จนเมื่อวันเสาร์ หนูเพศสัมพันธ์กับแฟนแต่แฟนใส่ถุงยางนะคะ พอแฟนเสร็จ มันมีเลือดติดมากับถุงยาง ทีแรกเข้าใจว่าเป็นเลือดค้างจากการมีประจำเดือน พอหลังจากวันนั้นมันก็เริ่มมีสีน้ำตาลออกมาจากช่องคลอดจนประมาณวันจันทร์-วันอังคารคือสีมันเริ่มเหมือนประจำเดือนวันแรกอะค่ะ(สีน้ำตาลเข้ม+เลือด) อยากทราบว่าเป็นเพราะอะไรคะ อันตรายมั้ย
สวัสดีค่ะ หากประจำเดือนมาวันที่ 29 ม.ค.- 4 ก.พ. รวม 7 วัน แล้วหลังจากนั้น เมื่อได้มีเพศสัมพันธ์ในวันเสาร์ที่ 8 ก.พ. ได้มีเลือดสีน้ำตาลเข้มออกมาจนถึงวันอังคารนี้ อาจเป็นเลือดที่เกิดจาก1. มีการติดเชื้อในช่องคลอด หรือมีมดลูกอักเสบ แต่มักมีอาการปวดท้องน้อยและตกขาวที่ผิดปกติร่วมด้วย2. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. การผลิตฮอร์โมนของรังไข่ผิดปกติ4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้นแนะนำควรสังเกตเลือดที่ออกไปก่อน หากยังคงออกต่อเนื่องทุกวัน แม้จะมีปริมาณน้อย หรือมีปวดท้องน้อย มีตกขาวที่ผิดปกติ ก็ควรไปพบสูติ-นรีแพทย์เพื่อตรวจหาสาเหตุและรักษาค่ะ